Han gikk et kort kurs på Sagatun Folkehøyskole i 1884. Både Sæming Hole og broren Guren Hole (1855–1881) var musikalsk anlagt. Med Guren som leder dannet de i 1878 et orkester som omtales som «Stormusikken» eller «Ytre Rendals orkester», og som opptrådte på Grundsetmartn samme år. Besetningen var tre feler, cello, kontrabass, klarinett og kornett. Begge brødre spilte fele. De bidro til innsamling av tradisjonsmusikk.